alexandrainst/scandi-wiki huggingface dataset:
Harrijoki

Harrijoki (nordsamisk: Soavveljohka, enaresamisk: Suávvijuuhâ, skoltesamisk: Suä'vveljokk) er ei elv i Enare kommune i Lappland i Finland. Den er ei vestlig sideelv til Neidenelva. Den øvre delen av nedbørfeltet ligger i Sør-Varanger kommune i Troms og Finnmark.

Elva har utspring fra et tjern nord for fjellet Garggaš, på Gallokvidda helt vest i Sør-Varanger, og renner derfra mot øst. Elva, som her kalles Justinjohka, renner ned i den skogkledte dalen Justinvuopmi hvor den snur mot sørøst og munner ut i innsjøen Justinjávri. Etter Justinjávri endrer elva navn til Oažžejohka, som etter fire kilometer krysser riksgrensa mot Finland. Her endrer den navn igjen, først til Njoaskejohka, og etter hvert får den navnet Harrijoki, som den har til munningen. I sitt nedre løp mottar elva flere sideelver fra vest og passerer gjennom en rekke mindre innsjøer, før den løper sammen med Neidenelva rundt 10 kilometer før Neidenelva passerer riksgrensa.

Referanser 

Elver i Enare kommune
Elver i Sør-Varanger
Neidenvassdraget
Håvard Aarrestad

Håvard Aarrestad (født 1996) er en norsk volleyballspiller som spiller for Randaberg Volleyball i eliteserien (pr 2022). Aarestad er mest kjent for sin periode i Førde mellom 2015 og 2019 hvor han blant annet vant tre seriegull.

Karriere 
Aarrestad er opprinnelig rogalending og startet sin karriere i sandnesklubben Austrått. Mellom 2012 og 2015 var han elev ved ToppVolley Norge. Etter endt skolegang der ble hans nye klubb Førde. Sesongen 2015/16 vant Førde både serien og cupen, og Aarrestad slo inn det avgjørende poenget i cupfinalen mot NTNUI. Sesongen 2016/17 endte med et nytt seriegull for Førde. Til tross for å ha hatt en skadeplaget sesong, klarte Aarrestad å ta 117 poeng i eliteserien .

I sesongen 2018/19, hvor Førde på nytt vant serien, tok Aarrestad 154 poeng i eliteserien. Han endte dermed som nummer sju på toppscorerlisten.

Før sesongen 20/21 gikk Aarrestad til 1.divisjonslaget Sandnes. Sesongen 20/21 ble avlyst som følge av koronapandemien, men Aarrestad ble toppscorer for laget i 21/22-sesongen, da Sandnes endte på sjetteplass i 1.divisjon.

Karrierestatistikk

Klubb

Referanser 

Norske volleyballspillere
Martin Støyten

Martin Støyten (født 1990) er en norsk volleyballspiller som spiller for BK Tromsø. Støytens største meritter er cupgull fra 2014 og 2017. Støyten er en allsidig spiller. Under den første cuptriumfen spilte han diagonalspiller, en posisjon han i 2017 hadde gitt fra seg til lagets sterkeste angrepsspiller, Kristoffer Østvik. I stedet spilte Støyten kant i 2017, en posisjon som tradisjonelt gir en større rolle i mottaksspillet. Sesongen 2016/17 tok Støyten 117 poeng i eliteserien.

Referanser 

Norske volleyballspillere
Silisjoki

Silisjoki er ei elv i Enare kommune i Lappland i Finland. Den er ei vestlig sideelv til Neidenelva. Den øvre delen av nedbørfeltet ligger i Nesseby og Sør-Varanger kommune i Finnmark.

Elva har sine øverste kilder på fjellet Geahčoaivi. Elva, som her heter Golmmešfielbmá, renner først mot vest, deretter mot sør, ned til Fiskevatn, som ligger på riksgrensa mellom Norge og Finland, og er utspring for den egentlige Silisjoki. Fra Fiskevatn renner elva i sørlig retning og mottar en rekke sideelver. Etter samløpet med Poaskijoki snur elva mot øst og munner ut i Opukasjärvi, en innsjø i Neidenelvas hovedløp. Silisjoki er 44,4 kilometer lang, hvorav strekningen fra Fiskevatn til Opukasjärvi utgjør 36,5 kilometer.

Fotnoter

Referanser 

Elver i Enare kommune
Neidenvassdraget
Arkaiske mennesker

Arkaiske mennesker er en samlebetegnelse på flere kategorier av arten homo som kom etter homo erectus og homo ergaster og som gikk forut for arkaisk homo sapiens.

Samlebetegnelsen omfatter homo antecessor, heidelbergmennesket, homo rhodesiensis, neandertalere og homo denisova.

Den omfatter også homo cepranensis, archanthropus, Mala Balanica mennesket og  Tautavelmennesket. Dette er morfologiske overgangsformer som er vanskelig å plassere i ovennevnte kategorier.

Eksterne lenker
 Early and Late "Archaic" Homo Sapiens and "Anatomically Modern" Homo Sapiens
 Origins of Modern Humans: Multiregional or Out of Africa? 
 Homo sapiens, Museum of Natural History
 Human Timeline (Interactive) – Smithsonian, National Museum of Natural History (August 2016).
Vilde Bøe Risa

Vilde Bøe Risa (født 13. juli 1995) er en norsk fotballspiller fra Bergen som spiller for Manchester United og det norske landslaget.

Klubbkarriere

Arna-Bjørnar (2012–2018) 
Som ung spilte hun for Åsane i Bergen før hun i 2012 gikk til Arna-Bjørnar. Hun debuterte i Toppserien i april 2012, borte mot Røa. Hun fikk mye spilletid allerede i sin første sesong, til tross for hard konkurranse med blant annet Maren Mjelde og Lisa Naalsund. De neste sesongene var hun med å ta bronsemedalje i Toppserien tre år på rad fra 2012 til 2014. Før 2016-sesongen ble hun utnevnt til kaptein i Arna-Bjørnar. I februar 2017 røk hun korsbåndet og ble satt ut av spill hele sesongen.

Kopparbergs/Göteborg FC (2019–2020) 
I desember 2018 signerte hun for den svenske klubben Kopparbergs/Göteborg, der ble hun cupmester i 2019 etter å ha slått Kristianstads DFF i finalen. Året etter, tok Risa og Göteborg seriegull i Damallsvenskan 2020. Det var knyttet stor spenning til hva som kom til å bli Bøe Risas neste klubb etter at kontrakten med Kopparbergs/Göteborg gikk ut ved utgangen av 2020.

Sandviken (2021) 
Etter å ha blitt sterkt linket til store utenlandske klubber som Manchester United, ble det i april 2021 overraskende kjent at Risa hadde signert en korttidskontrakt med Sandviken. Risa forklarte at hun signerte for Sandviken ut året, men at begge parter var åpne om at det kan komme tilbud utenfra i løpet av denne perioden.

Manchester United (2021–) 
I juli 2021 ble det kjent at hun hadde signert for Manchester United.

Landslagskarriere 
Bøe Risa har landskamper for J16, J17, J19, U23 og A-landslaget.

Hun debuterte med et smell for det norske A-landslaget 19. september 2016, hun scoret fem minutter etter hun ble byttet inn i 5-0 seieren over Israel og fikk en drømmestart. 

Hun var i Norges tropp til VM i Frankrike 2019. Hun ble tatt ut i Norges tropp til EM i England 2022.

Meritter

Med Kopparbergs/Göteborg 

 Damallsvenskan: 2020
 Svenska Cupen: 2018/19

Med Norge 

 Algarve Cup: 2019

Annet 
Vilde er datter av den tidligere Brann-spilleren Terje Risa (1960–2013).

Hun har en bachelor i økonomi og administrasjon fra Høgskolen i Bergen.

Referanser

Eksterne lenker 
 

Fotballspillere for Åsane Fotball
Fotballspillere for Arna-Bjørnar Fotball
Norske fotballspillere
Norske damelandslagsspillere i fotball
Spillere i VM i fotball for kvinner 2019
Spillere under EM i fotball for kvinner 2022
Personer fra Bergen kommune
Fotballspillere for Manchester United FC
Norske fotballspillere i Sverige
Norske fotballspillere i England
Fuglevatnet

For innsjøen med samme navn i Sør-Varanger kommune, se Fuglevatnet (Sør-Varanger).
Fuglevatnet (nordsamisk: Loddejávri) er en innsjø i Nesseby kommune i Troms og Finnmark. Den er regulert som magasin for Gandvik kraftverk. Sjøen har utløp mot nord til Duddaelva.

Referanser 

Innsjøer i Nesseby
Reservoarer i Troms og Finnmark
Ilta-Sanomat

Ilta-Sanomat (finsk: Ettermiddagsavisen) er en finsk tabloidavis, grunnlagt i 1932. Den er Finlands nest største avis, etter hovedkonkurrenten Iltalehti.

Historie 
Ilta-Sanomat ble etablert i 1932 som en ettermiddagsutgave av avisen Helsingin Sanomat. I 1949 ble Ilta-Sanomat en separat avis, og da fikk avisen sitt nåværende navn.

Ilta-Sanomat eies av Sanoma, som også eier søsteravisen Helsingin Sanomat. Avisen utkommer seks ganger i uken.

Finske aviser
Aviser etablert i 1932
1932 i Finland
Finskspråklige aviser
Jason Barry

Jason Barry (født 14. desember 1972 i Dublin) er en irsk skuespiller. Barry er mest kjent for rollen som tredjeklassepassasjeren Tommy Ryan i James Camerons storfilm Titanic (1997). Barry har også medvirket i filmer som MirrorMask (2005) og The Still Life (2006).

Filmografi (utvalg)

Eksterne lenker 
 

Irske skuespillere
Personer fra Dublin
Soli Brass

Soli Brass (tidl. Brass Band Soli Deo Gloria og Soli Brass Leeuwarden) er et brassband med base i Leeuwarden, Nederland. 

Korpset, som har røtter tilbake til 1936, har vunnet en rekke brassbandkonkurranser; deriblant det nasjonale nederlandske mesterskapet. Brassbandet har representert Nederland flere ganger i europamesterskapet for brassband.

Referanser

Eksterne lenker 
 Soli Brass

Nederlandske brassband
Friesland (Nederland)
Erik Arentz

Erik Kristian Birkholm Arentz (født 28. august 1879 i Volda, død 28. mai 1965 i Oslo) var en norsk diplomat, forfatter og forretningsmann.

Han ble cand.jur. i 1902, konsulatsekretær i København i 1905, sekretær i Utenriksdepartementet i 1906, visekonsul i Le Havre i 1908, konsul i Rio de Janeiro i 1910, var i privat forretningsvirksomhet i 1912, byråsjef i Utenriksdepartementet i 1916, legasjonssekretær i Stockholm i 1917, legasjonsråd i Washington i 1919-21 og generalkonsul i Melbourne i 1922-29. 

Under andre verdenskrig var han bosatt i København og organiserte hjelpearbeid. I tillegg var han sterkt involvert i Den norske turistforening og skjenket et legat for bygging av «Arentzbuer».

Bibliografi
 1929 - Hvor jorden slutter 
 1930 - Sydhavets vikinger
 1930 - Østens kalden
 1932 - Siam
 1953 - Lyset og farven i kunsten

Referanser

Kilder 
Aschehoug og Gyldendals store norske leksikon, 1978
Hvem er hvem? 1930 og 1948.

Norske diplomater
Norske forfattere
Cathrine Filstad

Cathrine Filstad (født 1963) er en norsk professor i ledelse og organisasjonspsykologi. Hun har arbeidet ved institutt for ledelse og organisasjonsadferd ved Handelshøyskolen BI i perioden 1996-2020 utnevnt til professor på Handelshøyskolen BI i 2011. Hun har vært professor II ved Universitetet i Tromsø professor II ved i perioden 2015-2018 og professor II ved Politihøgskolen siden 2016. Oktober 2020 ble hun professor ved Høyskolen Kristiania, Institutt for ledelse og organisasjon. Filstad har doktorgrad i organisasjonslæring og kompetanseledelse ved Handelshøjskolen i Århus, Danmark. 

Hun har skrevet 11 bøker, blant annet politiledelse som praksis (2020), organisasjonslæring: fra kunnskap til kompetanse (2. utg. 2016) og Nyansatte i organisasjoner: læringsstrategier og perspektiver (2017). Hun har en mastergrad i organisasjonspsykologi fra BI og en cand.mag-grad i sosiologi fra Universitetet i Oslo.

Eksterne lenker 
 
 

Norske professorer i strategi-, organisasjons- og ledelsesfag
Personer tilknyttet Høyskolen Kristiania
Michael Ensign

Michael Ensign (født 13. februar 1944 i Safford i Arizona) er en amerikansk karakterskuespiller som har vokst opp i USA og Storbritannia. Han har studert ved London Academy of Music and Dramatic Art og er medlem av Royal Shakespeare Company og Academy of Motion Picture Arts and Sciences.

Ensign har blant annet spilt i filmene Superman (1978), Pink Floyd: The Wall (1982), Ghostbusters – Spøkelsesligaen (1984) og Titanic (1997).

Filmografi (utvalg)

Referanser

Eksterne lenker 
 

Skuespillere fra USA
Personer fra Graham County i Arizona
Wamos Air

Wamos Air er et flyselskap fra Spania. Hovedkontoret ligger i Madrid og hovedbasen er Adolfo Suárez Madrid-Barajas lufthavn. Wamos Air er et søsterselskap av Pullmantur Cruises og mange av flygingene går med cruisepassasjerer. Selskapet driver charterflyging, men har også enkelte ruteflyginger.  Wamos Air driver også med utleie av fly med mannskap til andre flyselskap.

Historie 

Selskapet blei oppretta i 2003 som Pullmantur Air. Formålet var å betjene cruisepassasjerer som reiser med Pullmantur Cruises. I 2014 endra Pullmantur Air merkenavn til Wamos Air. Dette skjedde etter at Royal Caribbean Cruises solgte seg ned i selskapet og Springwater Capital blei majoritetseier med 81 % av aksjene. Royal Caribbean Cruises beholdt en eierdel på 19 %.

Wamos Air begynte med transkontinental ruteflyging mellom Spania og reisemål i Mellom-Amerika og Karibia i 2011.

Virksomhet 
Selskapet flyr passasjerer til cruisebåter for Wamos Group, med flyginger til reisemål ved Middelhavet, i Det karibiske hav og rundt Østersjøen. Wamos Air flyr også ordinære charterturer til turistdestinasjoner som Thailand, USA, Den dominikanske republikk og Mexico. sommersesongen 2017 tilbydde selskapet ruter til Cancún i Mexico, Guatemala, Varadero på Cuba og Punta Cana i Den dominikanske republikk.  Det tar også enkeltoppdrag, tilbyr vedlikehold og opplæring.

Wamos Air driver i tillegg med utleie av fly med mannskap til andre flyselskap. Det har leid ut fly til blant anna Norwegian.

Flyflåte 
Flyflåten til Wamos Air består av Airbus A330 og Boeing 747-400 jumbojet.

Referanser

Eksterne lenker 

Wamos Airs offisielle nettsted

Flyselskaper etablert i 2003
Spanske flyselskaper
Anete Kociņa

Anete Kociņa (født 5. februar 1996) er en latvisk friidrettsutøver som konkurrerer i spydkast. Hennes fremste internasjonale meritt er sølv i U23-EM i friidrett 2017.

Idrettskarriere 
Kocina deltok i ungdoms-VM i friidrett 2013, og fikk der bronse i spydkast. Under junior-VM i friidrett 2014 fikk hun 22. beste tid i kvalifiseringen, og nådde dermed ikke finalen. 

Hun satte ny personlig rekord med 58,88 meter under Junior-EM i friidrett 2015 i Eskilstuna, og fikk sølv i denne øvelsen, bak polske Maria Andrejczyk. Året etter deltok hun i Nordisk-baltisk U23-mesterskap i friidrett 2016, og fikk også der sølv i spydkast.

Under U23-EM i friidrett 2017 kom hun på andreplass, bak kroatiske Sara Kolak.

Referanser

Eksterne lenker 
 
  Profil hos Latvias olympiske komité
  Profil hos Sporto.lv
  Profil hos European Athletics
  Profil hos All-Athletics

Latviske spydkastere
Deltakere for Latvia under EM i friidrett 2018
Deltakere for Latvia under VM i friidrett 2017
Deltakere for Latvia under VM i friidrett 2019
Deltakere for Latvia under Sommer-OL 2020
Friidrettsutøvere under Sommer-OL 2020
Elvira Herman

Elvira Herman (belarusisk: Эльвира Герман, født 9. januar 1997 i Pinsk) er en belarusisk friidrettsutøver som konkurrerer i hekkeløp. Hennes fremste internasjonale meritt er gull på 100 meter hekk under U20-VM i friidrett 2016.

Idrettskarriere 
Herman deltok i European Youth Olympic Festival 2013, der hun fikk bronse på 100 meter hekk (76,2 cm). Året etter deltok hun i Sommer-OL for ungdom 2014 (Youth Olympic Games) i Nanjing i Kina, der hun fikk sølv på 100 meter hekk (76,2 cm), bak franske Laura Valette. 

Hun vant 100 meter hekk under Junior-EM i friidrett 2015, med tiden 13,15.

I 2016 deltok hun i EM i friidrett 2016, men ble slått ut i semifinalen, der hun løp på 13,18 sekunder. Senere på året deltok hun i U20-VM i friidrett 2016 i Bydgoszcz, og vant der 100 meter hekk med ny mesterskapsrekord på 12,85 sekunder. 

Hun deltok i EM i friidrett innendørs 2017, men ble slått ut i semifinalen. Under U23-EM i friidrett 2017 kom hun på andreplass, bak nederlandske Nadine Visser. 

I 2018 hadde hun sitt gjennombrudd på seniornivå. Hun viste sitt potensial ved å senke sin personlig besttid ned til 12,64 sek under et stevne i Šamorín, Slovakia i slutten av juni og løp lignede tider under flere stevner . Under EM i friidrett 2018 vant hun overraskende gull med tiden 12,67 sek før Pamela Dutkiewicz og Cindy Roleder.

Referanser

Eksterne lenker 
 
  Profil hos European Athletics

Personer fra Pinsk
Belarusiske hekkeløpere
Europamestere i friidrett for Belarus
Juniorverdensmestere i friidrett
Junioreuropamestere i friidrett
Deltakere for Belarus under VM i friidrett 2017
Deltakere for Belarus under VM i friidrett 2019
Deltakere for Belarus under EM i friidrett 2018
Deltakere for Belarus under VM i friidrett innendørs 2018
Deltakere for Belarus under Sommer-OL 2020
Friidrettsutøvere under Sommer-OL 2020
Sarah Huckabee Sanders

Sarah Elizabeth Huckabee Sanders (født 13. august 1982 i Hope i Arkansas) er en amerikansk politiker. I 2022 ble hun valgt til guvernør i Arkansas. Hun var talsperson i Det hvite hus fra 26. juli 2017 til 1. juli 2019 i Donald Trumps regjering. Hennes forgjenger i stillingen var Sean Spicer, og hun ble etterfulgt av Stephanie Grisham. Hun er datter av tidligere guvernør og presidentkandidat Mike Huckabee.

Referanser

Eksterne lenker 
 
 
 

Politikere fra USA
Medlemmer av Det republikanske parti (USA)
Donald Trumps regjering
Politiske kommunikasjonsarbeidere
Kristiansand kretsfengsel (1864–1977)

For det nåværende fengselet i Rådhusgata se Kristiansand fengsel
Kristiansand kretsfengsel var et fengsel i Kristiansand.  Det ble bygget i 1864 som en del av rådhuset.  Drift av fengsler var et kommunalt ansvar.  Fengselet var beregnet på kortere fengselsopphold og varetekt.

Fengselet ble etter hvert hvert for lite og uhensiksmessig. Med sin plassering ut i Festningsgata, var det også til hinder for en utvidelse av gata.  Da et nytt fengsel stod ferdig i 1977, ble fengselet fraflyttet og senere revet.

Kilder 
 Breen, Olav: Kristiansand - en mangfoldig by, Kristiansand kommune, 1991 (Utgitt i forbindelse med Kristiansands 350-årsjubileum), side 24 ISBN 82-99-2385-01

Eksterne lenker 
 

Kvadraturen (Kristiansand)
Fengsler i Norge
Kristiansands historie
Carlos Mayo

Carlos Mayo (født 18. september 1995 i Madrid) er en spansk friidrettsutøver som konkurrerer i langdistanseløp og terrengløp. Han har to individuelle sølvmedaljer i terrengløp som U23-løper, og vant 10.000 meter under U23-EM i friidrett 2017.

Idrettskarriere

2014 
Mayo deltok i EM i terrengløp 2014, og fikk der sølv i juniorklassen både individuelt og i lagkonkurransen. Under junior-VM i friidrett 2014 kom han på 10.-plass på 10.000 meter og 14.-plass på 5000 meter.

2015 
Ved EM i terrengløp 2015 deltok han i U23-klassen, og fikk igjen sølv individuelt, bak britiske Jonny Davies, men Spania vant lagkonkurransen i U23-klassen. Han deltok på 5000 meter i U23-EM i friidrett 2015, og fikk der bronsemedalje.

2016 
Han kom på nytt på andreplass individuelt under EM i terrengløp 2016, der han igjen deltok i U23-klassen. Spania kom på fjerdeplass i lagkonkurransen.

2017 
I det spanske mesterskapet innendørs kom han på femteplass på 3000 meter. I mars deltok Mayo i EM i friidrett innendørs 2017, og kom der på åttendeplass på 3000 meter. I Europacupen på 10 000 meter 2017 kom han på tredjeplass individuelt, bak sine to lagkamerater Antonio Abadía og Juan Pérez, og Spania vant lagkonkurransen. Spania deltok i Super League ved Lag-EM i friidrett 2017, og Mayo kom her på tredjeplass på 3000 meter. Han fikk sølv på 5000 meter ved det spanske U23-mesterskapet utendørs (Campeonato de España Promesa). 

Under U23-EM i friidrett 2017 i Bydgoszcz vant han 10.000 meter, og kom på tredjeplass på 5000 meter.

2021 
I 2021 representerte han Italia på øvelsen  meter under Sommer-OL 2020 arrangert i Tokyo, og kom på 13. plass.

Referanser

Eksterne lenker 
 
  Profil hos RFEA
  Profil hos European Athletics

Fødsler i 1995
Personer fra Madrid
Spanske langdistanseløpere
Spanske terrengløpere
U23-europamestere i friidrett
Deltakere for Spania under Sommer-OL 2020
Friidrettsutøvere under Sommer-OL 2020
Deltakere for Spania under VM i friidrett 2022
Johan Larsson (norsk musiker)

Johan Larsson (født 25. februar 1985, Moss) er en norsk plateprodusent, låtskriver og gitarist fra Rakkestad. Han har vært aktiv musiker siden 1998 da han startet bandet Half The Truth. I 2001 ga bandet ut albumet Nation of You og turnerte med blant andre Voodoo Glow Skulls og Rufio i USA i 2002.

Bakgrunn 
Da han studerte på musikklinjen ved Risum videregående i Halden, startet han bandet All Friday sammen med Knut-Oscar Nymo. Bandet nådde syvendeplass på VG-lista med låten «One Last Try» i 2006. Etter All Friday ble oppløst i 2008, startet han punkrock-bandet The Supervisors sammen med Stian Nilsen, Thomas Hansen og Simen Stensland. 

I 2013 startet han rap-rock-gruppen OnklP & De Fjerne Slektningene sammen med OnklP og medlemmer fra Oslo Ess. Ved siden av å være gitarist er Larsson bandets produsent og skriver majoriteten av låtene og akkompagnementene sammen med tekstforfatter OnklP. Gruppen slapp sitt første album, OnklP & De Fjerne Slektningene i mai 2014 og oppfølgeren Slekta II oktober samme år. Fra den sistnevnte platen kom singelen «Styggen på ryggen», som VG allerede i september omtalte som årets beste norske låt i 2014. Larsson sa om låten: «Det er en låt jeg har hatt liggende i hodet i mange år, og som har blitt prøvd med flere band. Men da OnklP kom og la på sin tekst, da skjønte jeg at det funka.»  

«Styggen på ryggen» ble kåret til Årets låt, og OnklP & De Fjerne Slektningene ble kåret til Årets liveartist under P3 Gull 2014. Låten ble dessuten nominert til Årets hit under Spellemannprisen 2014 mens Slekta II ble nominert i klassen Urban. Bandets tredje album, Slekta III, ble sluppet oktober 2015. 

1. oktober 2016 hadde OnklP & De Fjerne Slektningene urpremiere på TV3 av låten «Endelig Hjemme» som ble laget til ære for Cecilia Brækhus som bokset for første gang på norsk jord under arrangementet The Homecoming i Oslo Spektrum. 

Larsson startet sin produsentkarriere tidlig i 2000-årene med plateselskapet SkullStar Records, men åpnet først sitt eget studio, Kick Ass Produksjoner, i 2012. Der han har produsert for artister som Jaa9 & OnklP, Cezinando og Sandra Lyng.

Referanser

Eksterne lenker 
 

Norske plateprodusenter
Norske låtskrivere
Norske gitarister
Personer fra Rakkestad kommune
Kroktjern (Østmarka i Oslo)

Kroktjern er en innsjø i Østmarka i Oslo.

Innsjøen ligger omtrent 500 meter øst for Lutvanns sørende. Den har en størrelse på omtrent 39 dekar, og ligger 280 meter over havet. Største målte dybde er 13,5 meter.

Kroktjern har en middels bestand med abbor, og en tynn bestand med ørret.

Kroktjernbekken renner fra Kroktjern til Hauktjern.

Referanser

Eksterne lenker 
 Telttur ved Kroktjern. Naturvernforbundet i Oslo og Akershus.
 Kroktjern  hos Oslomarkas Fiskeadministrasjon

Innsjøer i Oslo
Østmarka
Ljanselvvassdraget
Dany Brand

Dany Brand (født 23. februar 1996) er en sveitisk friidrettsutøver som konkurrerer i sprintløp og hekkesprint. Hans fremste internasjonale meritt er sølv på 400 meter hekk i U23-EM i friidrett 2017.

Idrettskarriere 
Brand deltok på 400 meter hekk under junior-VM i friidrett 2014, men fikk 29. beste tid i innledningsheatet (53,32), og gikk med det ikke videre til semifinalene. 

Han deltok i junior-EM i friidrett 2015, der han kom på femteplass på 400 meter hekk med ny personlig rekord på 52,16. Samme år fikk han sølv på 400 meter hekk i det sveitsiske mesterskapet.

I EM i friidrett 2016 løp han på 51,60 i innledningsheatet på 400 meter hekk, som var 19. beste tid, og gikk heller ikke denne gangen videre til semifinalene.

Under U23-EM i friidrett 2017 kom han på andreplass på 400 meter hekk, bak Karsten Warholm. Brand satte her personlig rekord og sveitsisk U23-rekord med tiden 49,14 sekunder.

Referanser

Eksterne lenker 
 
  Profil hos Swiss Athletics
  Profil hos European Athletics
  Profil hos All-Athletics 

Sveitsiske hekkeløpere
Sveitsiske sprintere
Deltakere for Sveits under EM i friidrett 2016
Deltakere for Sveits under EM i friidrett 2018
Deltakere for Sveits under EM i friidrett 2022
Leyland Band

Leyland Band (tidl. BNFL Band, JJB Sports Leyland Band) er et brassband med base i Lancashire, England.

Korpset, som ble stiftet i 1946, har vunnet en rekke brassbandkonkurranser; deriblant det nasjonale britiske mesterskapet. Korpset har også representert England i forbindelse med europamesterskapet for brassband.

Referanser

Eksterne lenker 
 Leyland Band

Britiske brassband
Band etablert i 1946
Brass Band Treize Etoiles

Brass Band Treize Etoiles er et brassband med base i Wallis, Sveits.

Brass Band Treize Etoiles ble stiftet i 1973. Korpset har vunnet en rekke brassbandkonkurranser; deriblant det nasjonale sveitsiske mesterskapet og det åpne sveitsiske brassbandmesterskapet. Brassbandet har representert Sveits flere ganger i europamesterskapet for brassband, der de blant annet har blitt dirigert av kapasiteter som Major Peter Parkes og James Gourlay.

Referanser

Eksterne lenker 
 Brass Band Treize Etoiles

Sveitsiske brassband
Etableringer i 1973